Държавен вестник, бр. 94, 2016 г., стр. 69

БРОЙ  94	
Д Ъ Р Ж А В Е Н  В Е С Т Н И К 	
СТР.  69  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО  
НА ОКОЛНАТА СРЕДА И ВОДИТЕ
ЗАПОВЕД № РД-623 
от 1 ноември 2016 г.
На основание чл. 63 и 62 във връзка с чл. 
61 от Закона за защитените територии, както и 
чл. 25, ал. 2, т. 2 във връзка с чл. 21, 22, чл. 24, 
т. 3 и 4 от Наредбата за разработване на планове 
за управление на защитени територии, приета 
с ПМС № 7 от 2000 г., с оглед подобряване на 
водообмена и регулиране на нивото на езерните 
води при аварийни ситуации утвърждавам план 
за изменение и допълнение на плана за управ­
ление на защитена местност „Шабленско езеро“, 
утвърден със Заповед № РД-167 от 26.02.2004 г. 
на министъра на околната среда и водите (ДВ, 
бр. 31 от 2004 г.).
Екземпляри от плана за изменение и до­
пълнение на плана за управление на защитена 
местност „Шабленско езеро“, утвърден със За­
повед № РД-167 от 26.02.2004 г. на министъра на 
околната среда и водите (ДВ, бр. 31 от 2004 г.), 
да се предоставят на Резиденция Шабла към Ми­
нистерския съвет, Община Шабла, Държавната 
дивечовъдна станция – Балчик, и Регионалната 
инспекция по околна среда – Варна, за сведение, 
изпълнение и контрол.
Министър:  
Ив. Василева 
9284
МИНИСТЕРСТВО  
НА ПРАВОСЪДИЕТО
ЗАПОВЕД № ЛС-04-1698 
от 14 октомври 2016 г.
На основание чл. 25, ал. 4 ЗА и чл. 5, ал. 7 
УПМП във връзка с чл. 50, ал. 3, т. 5 и ал. 4 от 
Изборния кодекс по повод постъпила молба с 
рег. № 94-К-144 от 10.10.2016 г. от Катя Иванова 
Иванова с искане за заличаване на вписването 
є като синдик в утвърдения от министъра на 
правосъдието Списък на лицата, които могат да 
бъдат назначавани за синдици в производства 
по несъстоятелност по чл. 655, ал. 2, т. 7 от Тър­
говския закон поради възникване на несъвмес­
тимост за едновременно изпълнение функциите 
на синдик и член на Централната избирателна 
комисия, назначена с Указ № 314 от 29.09.2016 г. 
на президента на Република България, нареждам:
Изключвам Катя Иванова Иванова с адрес: 
Перник, ул. Калофер 14, от Списъка на лицата, 
които могат да бъдат назначавани за синдици 
в производства по несъстоятелност по Търгов­
ския закон, утвърден със Заповед № ЛС-04-72 от 
21.02.2006 г. (обн., ДВ, бр. 16 от 2006 г.; изм., бр. 48, 
50 и 63 от 2006 г., бр. 7, 11, 20, 38, 41, 48 от 2007 г.; 
доп., бр. 52 от 2007 г.; изм., бр. 64, 83, 104 от 2007 г., 
бр. 2, 39, 40, 44, 57, 86, 87, 92, 101 от 2008 г., бр. 13, 
14, 18, 29, 62, 67, 68, 81, 82, 90 от 2009 г., бр. 4, 13, 
18, 19, 24, 34, 36, 58, 86, 89, 101 от 2010 г., бр. 20, 
36, 53, 54, 59, 90, 94 от 2011 г., бр. 42, 44, 54 от 
2012 г., бр. 15, 21, 31, 32, 41, 60, 69, 73, 79, 91, 101 от 
2013 г.; доп., бр. 44 от 2014 г.; изм., бр. 83 от 2014 г., 
бр. 101 от 2015 г., бр. 10, 51, 61 и 66 от 2016 г.).
Заповедта подлежи на оспорване пред Върхов­
ния административен съд по реда на Админи­
стративнопроцесуалния кодекс в 14-дневен срок 
от съобщаването.
За министър:  
П. Тянкова 
9225
МИНИСТЕРСТВО  
НА ТУРИЗМА
ЗАПОВЕД № Т-РД-14-65 
от 24 октомври 2016 г.
В Министерството на туризма е постъпило 
заявление с вх. № Т-08-00-354 от 30.06.2016 г. от 
Недялко Славов – областен управител на област 
Смолян, Николай Мелемов – кмет на община 
Смолян, Славка Чакърова – кмет на община 
Чепеларе, д-р Костадин Коев – кмет на община 
Велинград, инж. Милко Армутлиев – кмет на 
община Маджарово, инж. Елин Радев – кмет на 
община Доспат, Пантелей Мемцов – председател 
на управителния съвет на Регионална туристиче­
ска асоциация „Родопи“, Смолян, Георги Пампо­
ров – председател на управителния съвет на Съюза 
на родопските хотелиери и ресторантьори, Смолян, 
и Златко Златанов – председател на сдружение на 
хотелиери и ресторантьори, Велинград, относно 
учредяване на организация за управление на ту­
ристически район с наименование Организация 
за управление на Туристически район „Родопи“. С 
писмо № Т-08-00-354 от 19.09.2016 г. са представени 
допълнителни документи, изискани на основание 
чл. 24, ал. 4 и 6 от Закона за туризма.
След преглед на документите, приложени 
към заявлението, и постъпилите допълнителни 
документи, изискани на основание чл. 24, ал. 4 и 
6 от Закона за туризма, от фактическа и правна 
страна се установява следното:
Съгласно чл. 22 от Закона за туризма органи­
зация за управление на туристически район се 
учредява от туристически сдружения, вписани в 
Националния туристически регистър (НТР), чи­
ето седалище е на територията на туристическия 
район, и поне четири общини от територията на 
туристическия район. Видно от информацията в 
заявлението, учредителният комитет на Органи­
зацията за управление на Туристически район 
„Родопи“ ще се състои от следните туристически 
сдружения: Регионална туристическа асоциация 
„Родопи“, Смолян, притежаваща удостоверение 
за вписване в НТР № 134 от 30.06.2014 г.; Съюз на 
родопските хотелиери и ресторантьори Смолян, 
притежаващ удостоверение за вписване в НТР 
№ 149 от 1.07.2015 г.; Сдружение на хотелиери и 
ресторантьори – Велинград, област Пазарджик, 
притежаващо удостоверение за вписване в НТР 
№ 66 от 25.11.2013 г., както и от следните об­
щини – Община Смолян, Община Велинград, 
Община Чепеларе, Община Доспат и Община 
Маджарово, с което са изпълнени изискванията 
на чл. 22 от Закона за туризма. В учредителния 
комитет ще участва и Областната администра­
ция – Смолян. Учредителният комитет ще се 
представлява от господин Недялко Славов, об­
ластен управител на област Смолян.